**ОПШТИНСКО ВЕЋE ОПШТИНЕ КНИЋ,** на седници одржаној дана 13.10.2025. године, на основу члана 46. Закона о локалној самоуправи („Службени гласник РС“, бр. 129/07, 83/14 - др.закон, 101/16 - др.закон, 47/18 и 111/21 – др. закон), члана 95. став 2. Закона о запосленима у аутономним покрајинама и јединицама локалне самоуправе („Службени гласник РС“, бр. 21/16, 113/17, 95/18, 114/21, 92/23, 113/17-др. закон, 95/18-др. закон, 86/19-др. закон, 157/20-др.закон и 123/21-др.закон), члана 22. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, бр. 107/23) и члана 58. став 1. тачка 22. Статута општине Кнић („Службени гласник општине Кнић“, бр. 1/19, 14/21 и 26/22), донело је

**Р Е Ш Е Њ Е**

**о образовању Конкурсне комисије за спровођење јавног конкурса за попуњавање положаја начелника Општинске управе општине Кнић**

1. **ОБРАЗУЈЕ СЕ** Конкурсна комисија за спровођење јавног конкурса за попуњавање положаја начелника Општинске управе општине Кнић (у даљем тексту: Конкурсна комисија).
2. У Конкурсну комисију именују се:
* **Тања Николић Гавриловић,** заменик председника општине, за председника,
* **Светлана Анђелић,** председник Скупштине општине, за члана,
* **Силвана Илић**, самостални саветник у Одељењу за општу управу и друштвене делатности, за члана.

 **3.** Конкурсна комисија одлуке доноси већином гласова, при чему глас председника Конкурсне комисије има исту снагу као и чланова Конкурсне комисије.

 Конкурсна комисија води записник о свом раду, који потписује председник Конкурсне комисије.

 Чланови Конкурсне комисије дужни су да чувају податке до којих су дошли током спровођења поступка.

**4.** Конкурсна комисија спроводи изборни поступак за попуњавање положаја начелника Општинске управе општине Кнић.

**5.** Задатак Конкурсне комисије из тачке 1. овог Решења је да:

* утврди које ће се стручне оспособљености, знања и вештине проверавати у

изборном поступку и начин њихове провере у оквиру општих функционалних компетенција и оквиру посебних функционалних компетенција;

* по истеку рока за подношење пријава на Јавни конкурс, прегледа све приспеле

пријаве и поднете доказе и састави списак кандидата под шифром који испуњавају услове за попуњавање положаја међу којима се спроводи изборни поступак, који потписују сви чланови Комисије;

* да спроведе изборни поступак само међу оним кандидатима који испуњавају

оглашене услове Јавног конкурса ради попуњавања положаја-начелник Општинске управе;

* по окончаном изборном поступку састави листу за избор од највише три

кандидата који су са најбољим резултатом испунили мерила прописана за избор и достави Општинском већу општине Кнић, са записницима о предузетим радњама у току изборног поступка;

* уколико Конкурсна комисија утврди да није било пријава на Јавном конкурсу или

да ниједан кандидат није испунио услове Јавног конкурса, односно није доставио све потребне доказе или су пријаве неблаговремене, недопуштене или неразумљиве, председник конкурсне комисије о томе саставља извештај и доставља га Општинском већу општине Кнић.

 **6.** Стручне и административно-техничке послове за потребе Конкурсне комисије обављаће Општинска управа – Одељење за општу управу и друштвене делатности.

 **7.** Решење ступа на снагу даном доношења и објавиће се на интернет презентацији општине Кнић и огласној табли Општинске управе општине Кнић.

 **8.** Решење доставити: члановима Комисије, Општинској управи-Одељење за општу управу и друштвене делатности.

**Број: 119-1370/25-01 ПРЕДСЕДНИК ОПШТИНСКОГ ВЕЋА**

**У Книћу: 13.10.2025. године Срећко Илић с.р.**

***О б р а з л о ж е њ е***

 Чланом 95. став 2. Закона о запосленима у аутономним покрајинама и јединицама локалне самоуправе („Службени гласник РС“, бр. 21/16, 113/17, 95/18, 114/21, 92/23, 113/17-др. закон, 95/18-др. закон, 86/19-др. закон, 157/20-др.закон и 123/21-др.закон), прописано је да пре оглашавања јавног конкурса за попуњавање положаја надлежни покрајински орган, односно Веће образује конкурсну комисију.

 Чланом 96. истог Закона прописано је да изборни поступак спроводи конкурсна комисија од три члана.

 Члан 49. став 2. Закона о запосленима у аутономним покрајинама и јединицама локалне самоуправе („Службени гласник РС“, бр. 21/16, 113/17, 95/18, 114/21, 92/23, 113/17-др. закон, 95/18-др. закон, 86/19-др. закон, 157/20-др.закон и 123/21-др.закон), прописује да Општинско веће поставља и разрешава начелника управе и заменика начелника управе. У складу са Законом о запосленима у аутономним покрајинама и јединицама локалне самоуправе, Статутом општине Кнић, Општинско веће општине Кнић, образује Конкурсну комисију за спровођење изборног поступка за избор начелника Општинске управе општине Кнић.

 На основу горе изнетог, донето је решење као у диспозитиву.